نګین خپلواک
نگین خپلواک چې د اجمل لور په ۱۹۹۷ زیږدیز کال د افغانستان په ختیځ کې پروت کونړ ولایت د نړۍ ولسوالۍ په شینه ګړ کلي کې زیږیدلې ده. نګین له دې سره سره چې په اصل کې د یوه نا امنه او کلتوري ستونزو کې راګېر ولایت اوسیدونکې ده، خو په افغانستان کې د موسیقۍ آرکستر ډلې لومړنۍ مشره ده. ماشومتوب نګین خپلواک په ماشومتوب کې آرامه او هوښیاره نجلۍ وه چې پلار یې له مینې ورته بونجۍ ویله خو دایې له تصوره لیرې وه چې هغه به کله د موسیقۍ آرکستر ډلې مشري په غاړه واخلي. نګین درې کاله په کونړ ولایت کې د هلکانو سره یوځای په یوه جومات کې زده کړې کړي، خو وروسته له دې چې هلته له ستونزو سره مخ شوه او ترونو یې د نورو زده کړو او ښوونځي ته د تللو پر وړاندې خنډونه رامنځته کړل، په نهه کلنۍ کې اړه شوه له خپل پلار سره کابل ته راشي. نګین خپلواک له ۲۰۰۶ زیږدیز کال راهیسې په کابل کې د میهن په نوم په یوه روزنتون کې اوسېږي او د موسیقۍ په ملي انسټیټيوټ کې په زده کړو بوخته ده. فعالیتونه نګین د ښوونځی د یوولسم ټولګي زده کوونکې ده. نګین خپلواک له پنځو کلونو راهیسې د موسیقۍ په ملي انسټیټيوټ کې زده کړې کوي چې رباب د هندي موسیقۍ اله سرود او پیانو غږولای شي، خو تر ټولو په پیانو کې تکړه ده. نګین خپلواک په افغانستان کې د موسیقۍ آرکسټر ډلې لومړنۍ ښځینه مشره ده. نګین خپلواک تر اوسه په افغانستان کې د څو مشهورو ترانو د آرکسټر ډلې مشره پاتې شوې چې د ښځو ترانه او د ماشوم ترانه یادولای شو. د افغانو استادانو تر څنګ نګین خپلواک د بهرنیو استادانو څخه د موسیقۍ په زده کړې بوخته ده، چې کامیلو او الیگرا جینیفر ورسره ډیره مرسته کړې ده. نګین خپلواک د میهن روزنتون د فوټبال ډلې غړې هم ده، چې ډير کله په خپلو کې لوبې کوي. سفرونه او جایزې نګین خپلواک په لومړي ځل د خپلې ۱۲ کسیزې موسیقۍ ډلې سره ایتالیا ته سفر وکړ. نګین په ترکمنستان هیواد کې هم په یوه فرهنګي فیستیوال کې ګډون کړی چې په دې سفر کې یې ښه لاسته راوړنه درلوده. نګین دوبۍ ته هم د یوه فرهنګي فیستوال په موخه سفر کړی چې د نړۍ په کچه یې د موسیقۍ په برخه کې دریم مقام خپل کړ. نګین خپواک په ۲۰۱۳ میلادي کال کې امریکا ته سفر وکړ، د نیویارک ښار په کارنګي تالار او د واشنګټن ښار په کندي فرهنګي مرکز کې یې د یوې افغانې پیانیستې په توګه ګډون وکړ، چې د ډیرو له خوا ستایل شوې ده. نګین په افغانستان کې د ښځو ترانې او ماشوم ترانې د آرکسټر ډلې د مشرې په توګه څو څو ځلې د فرهنګي مرکزونو او په ځانګړې توګه د افغانستان موسیقۍ ملي انسټیټیوت له خوا ستاینلکونه او ایواردونه ترلاسه کړي دي. د ۲۰۱۷ کال د فبرورۍ میاشت په لومړیو کې د افغانستان د موسیقۍ ملی انسټيټيوټ له خوا د نجونو یو ۳۰ کسیزه آرکسټرډله د نګین خپلواک او ظریفه دیبا په رهبرۍ اروپا ته واستول شوه، چې په پایله کې یې په دنمارک کې د فریمیوس آزاده الهې جایزه وګټله. نورې سرچینې